[{"text_idx": "#000005", "text": "Mae\u2019r Atodiad hwn wedi\u2019i fwriadu ar gyfer pob Parti a\u0302 Buddiant ac mae\u2019n canolbwyntio ar gyflwyno tystiolaeth lafar mewn gwrandawiadau a phresenoldeb mewn ymweliadau safle."}, {"text_idx": "#000009", "text": "2.1 Mae\u2019r gwrandawiadau hyn yn debygol o fod a\u0302 ffocws cymunedol ac maent yn gyfle i unigolion a grwpiau cymunedau siarad yn uniongyrchol a\u0302\u2019r Awdurdod Archwilio. Ar gyfer prosiectau mwy a allai fod wedi\u2019u lledaenu ar draws ardal ehangach, efallai y bydd mwy nag un gwrandawiad llawr agored, a gynhelir mewn lleoliadau gwahanol. Fodd bynnag, fel mae\u2019r enw\u2019n awgrymu, maent ar agor i unrhyw Barti a\u0302 Buddiant ac nid ydynt yn ymwneud a\u0302 lleoliad neu bwnc penodol."}, {"text_idx": "#000010", "text": "2.2 Fel arfer, nid oes unrhyw agenda ar gyfer y gwrandawiadau hyn. Bydd yr Awdurdod Archwilio yn cynnal o leiaf un gwrandawiad llawr agored os bydd Parti a\u0302 Buddiant yn gofyn am un cyn pen y dyddiad cau a bennir yn yr Amserlen Archwilio, neu os yw o\u2019r farn ei fod yn angenrheidiol."}, {"text_idx": "#000011", "text": "2.3 Yn y gwrandawiadau hyn, bydd bwrdd a chadair yn wynebu\u2019r Awdurdod Archwilio, fel arfer, lle y gwahoddir pawb sy\u2019n dymuno siarad i eistedd a gwneud eu sylwadau llafar. Er mwyn sicrhau bod pawb yn cael cyfle i siarad, efallai y bydd yr Awdurdod Archwilio yn pennu terfyn amser ar gyfer pob unigolyn, ac efallai y bydd yn gofyn cwestiynau ar sail yr hyn a ddywedwyd. Os yw\u2019n fwy effeithlon, gallai\u2019r Awdurdod Archwilio ganiata\u0301u i sylwadau gael eu gwneud trwy ficroffonau symudol yn hytrach nag wrth y bwrdd."}, {"text_idx": "#000014", "text": "Gwyliwch gyflwyniad byr, darluniadol i ddweud eich dweud ar ymweliad NSIPs (Ar gael yn Saesneg yn unig)"}, {"text_idx": "#000016", "text": "3.3 Fel arfer, bydd set o fyrddau yng nghanol yr ystafell, a\u0302 microffonau arnynt, i\u2019r parti\u0308on sy\u2019n fwyaf tebygol o fod angen siarad fwy nag unwaith yn ystod y gwrandawiad. Bydd seddau i barti\u0308on eraill hefyd, y bydd gofyn iddynt ddod at y bwrdd yn y tu blaen os ydynt yn dymuno siarad."}, {"text_idx": "#000018", "text": "4.2 Fel arfer, bydd yr ystafell wedi\u2019i gosod yn yr un modd ag ar gyfer gwrandawiadau yn ymwneud a\u0302 materion penodol; sef set o fyrddau yng nghanol yr ystafell a\u0302 microffonau arnynt i\u2019r parti\u0308on sy\u2019n debygol o fod angen siarad fwyaf. Bydd seddau i barti\u0308on eraill hefyd, a fydd yn gallu dod at y bwrdd yn y tu blaen os bydd yr Awdurdod Archwilio yn eu gwahodd i siarad."}, {"text_idx": "#000019", "text": "Mae Gwrandawiad Penodol i Bwnc yn cael ei sefydlu gyda set ganolog o dablau a meicroffonau ar gyfer siaradwyr."}, {"text_idx": "#000022", "text": "5.1 Fel arfer, caiff dyddiad ac amser y gwrandawiadau eu cynnwys yn yr Amserlen Archwilio, ond weithiau byddant mewn llythyr diweddarach. Fel arfer, ca\u0302nt eu cynnal ar ddiwrnod gwaith ac yn ystod oriau gwaith. Gellir cynnal gwrandawiadau ar benwythnosau neu gyda\u2019r nos mewn amgylchiadau eithriadol."}, {"text_idx": "#000023", "text": "5.2 Caiff pob gwrandawiad ei gofnodi ar gyfer y cyfnod cyhoeddus. Os ca\u0302nt eu llunio, caiff camau gweithredu o\u2019r gwrandawiadau eu cyhoeddi ar dudalen y prosiect perthnasol ar y wefan Cynllunio Seilwaith Cenedlaethol hefyd."}, {"text_idx": "#000024", "text": "6. Cymryd rhan mewn gwrandawiadau"}, {"text_idx": "#000025", "text": "6.1 Caiff pob gwrandawiad ei gynnal yn gyhoeddus. Mae croeso i unrhyw un fod yn bresennol a gwylio\u2019r trafodion, ni waeth a ydyw wedi cymryd rhan yn yr Archwiliad o\u2019r blaen ai peidio. Os hoffech fod yn bresennol a siarad mewn gwrandawiadau, caiff ei werthfawrogi os byddwch yn rhoi gwybod i\u2019r Arolygiaeth Gynllunio ymlaen llaw, erbyn y dyddiad cau a bennwyd yn llythyr yn Awdurdod Archwilio."}, {"text_idx": "#000026", "text": "6.2 Os nad yw unigolyn wedi cofrestru\u2019n Barti a\u0302 Buddiant a\u2019i fod yn dymuno siarad yn y gwrandawiad, yr Awdurdod Archwilio fydd yn penderfynu p\u2019un a fydd yn caniata\u0301u hynny ai peidio. Os yw\u2019r gwrandawiad yn brysur, caiff Parti\u0308on a\u0302 Buddiant flaenoriaeth dros bobl eraill wrth ddyrannu seddau. Yn yr amgylchiadau hyn, efallai y bydd angen i rai nad ydynt wedi cofrestru\u2019n Barti\u0308on a\u0302 Buddiant aros tan yn fuan cyn i\u2019r digwyddiad ddechrau i weld a oes unrhyw seddau dros ben."}, {"text_idx": "#000027", "text": "7.1 Gall yr Awdurdod Archwilio ofyn i Barti\u0308on a\u0302 Buddiant yn y Cyfarfod Rhagarweiniol am awgrymiadau a hoffterau o ran lleoliadau ar gyfer gwrandawiadau posibl."}, {"text_idx": "#000028", "text": "7.2 Os oes gennych unrhyw anghenion penodol, rhaid i di\u0302m achos yr Arolygiaeth Gynllunio fod yn ymwybodol ohonynt cyn y gwrandawiad. Gwneir pob ymdrech i helpu. Caiff dolen glyw ei darparu mewn gwrandawiadau a chaiff lleoliadau eu dewis sy\u2019n hygyrch i bobl anabl."}, {"text_idx": "#000030", "text": "8.1 Os byddwch yn mynychu\u2019r gwrandawiad i\u2019w weld, ond nad ydych am siarad, bydd seddau wedi\u2019u dyrannu tua chefn yr ystafell yn y gynulleidfa, fel arfer. Os byddwch wedi cyrraedd o fewn yr amser a nodwyd ar agenda\u2019r gwrandawiad, gallwch eistedd ac aros i\u2019r trafodion ddechrau."}, {"text_idx": "#000031", "text": "8.2 Os ydych yn bwriadu siarad yn y gwrandawiad, mae\u2019n ddefnyddiol i chi gyflwyno eich hun i di\u0302m achos yr Arolygiaeth Gynllunio, a fydd yn gallu eich helpu a\u0302\u2019r trefniadau eistedd a chynnig cyngor ar y broses. Mewn gwrandawiadau yn ymwneud a\u0302 materion penodol, gallai siaradwyr gael eu dyrannu i eistedd wrth y prif fwrdd, ond dim ond os byddant wedi rhoi gwybod i ni y byddant yn bresennol ac yr hoffent siarad, a dim ond pan fydd yr Awdurdod Archwilio yn disgwyl iddynt chwarae rhan fynych a sylweddol mewn unrhyw drafodaeth yn y gwrandawiad."}, {"text_idx": "#000034", "text": "Gallai hyn fod yn annheg i gyfranogwyr eraill nad ydynt yn bresennol ar y pryd, oherwydd efallai na fyddant yn gallu gweld y wybodaeth honno ar unwaith.\nGallai beri trafferth i eraill, gan gynnwys yr Awdurdod Archwilio, o ran ymateb i\u2019r wybodaeth yn y gwrandawiad."}, {"text_idx": "#000038", "text": "11.2 Os gall yr Awdurdod Archwilio weld y safle o dir cyhoeddus, maent yn debygol o gynnal arolygiad(au) safle heb unrhyw Barti a\u0302 Buddiant yn gwmni iddynt. Ar o\u0302l yr arolygiad(au) safle heb gwmni, caiff nodyn o\u2019r dyddiad, amser a\u2019r lleoliad yr ymwelwyd ag ef ei gyhoeddi ar dudalen y prosiect perthnasol ar y wefan Cynllunio Seilwaith Cenedlaethol."}, {"text_idx": "#000039", "text": "11.3 Os oes angen i\u2019r Awdurdod Archwilio fynd ar dir preifat neu os yw\u2019n ofynnol i Barti\u0308on a\u0302 Buddiant fod yn bresennol yn yr ymweliad i\u2019w tywys neu dynnu sylw at nodweddion penodol, caiff ymweliad a\u0302 chwmni ei drefnu. Mae\u2019r ymgeisydd yn debygol o fod yn bresennol, a gall Parti\u0308on a\u0302 Buddiant eraill fod yn bresennol hefyd."}, {"text_idx": "#000041", "text": "11.5 Yn nodweddiadol, bydd yr hysbysiad yn cynnwys gwybodaeth am ble a phryd y bydd yr ymweliad safle yn dechrau, unrhyw ystyriaethau iechyd a diogelwch, amserlen ar gyfer y diwrnod a threfniadau teithio."}, {"text_idx": "#000042", "text": "11.6 Pan fydd arolygiad safle yn cynnwys mwy nag un safle (er enghraifft ar gyfer prosiect llinol, fel piblinell, rheilffordd neu ffordd), gallai bws mini neu gerbyd tebyg gael ei ddarparu i gludo Parti\u0308on a\u0302 Buddiant. Ym mhob achos, dylech ddarllen yr hysbysiad a siarad a\u0302\u2019r ti\u0302m achos os oes gennych unrhyw gwestiynau am y trefniadau."}, {"text_idx": "#000045", "text": "Nid oes agenda; gall unrhyw Barti a\u0302 Buddiant siarad am unrhyw beth perthnasol. Caiff o leiaf un o\u2019r rhain ei gynnal os bydd Parti a\u0302 Buddiant yn gofyn amdano. Bydd un bwrdd yn y tu blaen, a chaiff pobl eu galw pan fydd eu tro nhw i siarad. Caiff seddau eu darparu i\u2019r rhai sy\u2019n bresennol y tu o\u0302l i fwrdd y siaradwr."}, {"text_idx": "#000046", "text": "Gwrandawiad yn ymwneud a\u0302 Mater Penodol"}, {"text_idx": "#000047", "text": "Mae gan y math hwn o wrandawiad agenda, sy\u2019n cael ei phennu gan yr Awdurdod Archwilio a\u2019i chyhoeddi ar dudalen y prosiect perthnasol o leiaf wythnos cyn y gwrandawiad. Caiff gwrandawiad ei gynnal os bydd yr Awdurdod Archwilio yn penderfynu ei fod yn angenrheidiol. Nid yw cynnal gwrandawiad yn golygu bod un mater yn bwysicach, ond yn hytrach bod yr Awdurdod Archwilio yn teimlo bod angen gwrandawiad i\u2019w archwilio\u2019n llawn. Bydd byrddau yn y tu blaen i\u2019r parti\u0308on y mae\u2019r Awdurdod Archwilio yn disgwyl iddynt wneud y mwyaf o sylwadau ar y mater; caiff parti\u0308on eraill eu galw at y bwrdd."}, {"text_idx": "#000049", "text": "Caiff p\u2019un a ddylid cynnal gwrandawiadau ai peidio, ac ar ba faterion, ei drafod yn y Cyfarfod Rhagarweiniol (gweler Nodyn Cyngor 8.3)."}, {"text_idx": "#000052", "text": "Os bydd angen i\u2019r Awdurdod Archwilio fynd i dir preifat i weld y safle, byddant yn gwahodd Parti\u0308on a\u0302 Buddiant i fynd gyda nhw. Ni fydd yr Awdurdod Archwilio yn clywed sylwadau yn ystod arolygiadau safle."}]